
ΤΕΥΧΟΣ ΔΕΥΤΕΡΟ 


Αρ 


. Φύλλου 3328 


ΑΠΟΦΑΣΕΙΣ 

Αρ. πρωτ.: Γ5α/53625 

Εναρμόνιση της Εθνικής Νομοθεσίας προς την 
αντίστοιχη Κοινοτική ΟΔ/2002/46/ΕΚ «για την 
προσέγγιση των νομοθεσιών των κρατών μελών 
περί των συμπληρωμάτων διατροφής» και κωδι¬ 
κοποίηση των ισχυουσών διατάξεων σε ενιαίο 
κείμενο - Επικαιροποιημένα Παραρτήματα της 
ΟΔ/2002/46/ΕΚ, όπως ισχύουν. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ 
ΑΝΑΠΤΥΞΗΣ - ΥΓΕΙΑΣ 

Έχοντας υπόψη: 

Α.Τις διατάξεις: 

Ι.Των παρ. 1 ,2 και 3 του άρθρου 1 και του άρθρου 3 
του ν. 1338/1983 «Περί εφαρμογής του Κοινοτικού Δι¬ 
καίου» (ΦΕΚ 34/Α/1983) όπως η παρ. 1 του άρθρου 1 
τροποποιήθηκε με την παρ. 1 του άρθρο 6 του 
ν. 1440/1984 (ΦΕΚ 70/Α/1984) «Συμμετοχή της Ελλάδος 
στο Κεφάλαιο, στα αποθεματικά και στις προβλέψεις της 
Ευρωπαϊκής Τράπεζας Επενδύσεων, στο Κεφάλαιο της 
Ευρωπαϊκής ΚοινότηταςΆνθρακος και Χάλυβοςτου Ορ¬ 
γανισμού Εφοδιασμού της ΕΙΙΒΑΤΟΜ», καθώς και το άρ¬ 
θρο 3 αντικαταστάθηκε με το άρθρο 65 του ν. 1892/1990 
(ΦΕΚ ΑΊ 01/1990) της Ευρωπαϊκής Κοινότητας. 

2. Του άρθρου δεύτερου του ν. 3236/2004 (ΦΕΚ Α' 60) 
«Κύρωση της Συνθήκης Κρατών μελών της Ευρωπαϊκής 
Ένωσης». 

3. Της παρ. 1 και της περ. (ιβ) της παρ. 2 του άρθρου 
2 και της παρ. 4 του άρθρου 14 του ν. 1316/1983 (Α'/3) 
«Ίδρυση, οργάνωση και αρμοδιότητες του Εθνικού Ορ¬ 
γανισμού Φαρμάκων (ΕΟΦ), της Εθνικής Φαρμακοβιο¬ 
μηχανίας (ΕΦ), της Κρατικής φαρμακαποθήκης (Κ.Φ.) και 
τροποποίηση της φαρμακευτικής νομοθεσίας και άλλες 
διατάξεις», όπως τροποποιήθηκε και ισχύει. 

4. Τωνάρθρων47 και 48 του ν. 3370/2005 (ΦΕΚΑΊ76) 
«Οργάνωση - λειτουργία υπηρεσιών δημόσιας υγείας 
και λοιπές διατάξεις». 

5. Του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (ΦΕΚΑ' 98). 

6. Της Οδηγίας 2002/46/ΕΚ της 10ης Ιουνίου 2002 του 
Ευρωπαϊκού Κοινοβουλίου και του Συμβουλίου για την 


προσέγγιση των νομοθεσιών των κρατών μελών για τα 
Συμπληρώματα διατροφής και της Οδηγίας 2008/100/ 
ΕΚ της 28ης Οκτωβρίου της Επιτροπής (Τροποποίηση 
της Οδηγίας 90/496/ΕΟΚ του Συμβουλίου). 

7. Του π.δ/τος 106/2014 ( ΑΊ 73). «Οργανισμός του 
Υπουργείου Υγείας», όπως ισχύει. 

8. Του π.δ/τος. 73/2015 (Α' 116). «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

9. Του π.δ/τος 123/2016 (Α'208). «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων». 

10. Του π.δ/τος 125/2016 (Α'210), «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

Β.Το 59738/3-7-2017 με το οποίο διαβιβάστηκαν στο 
ΥΥ η 59737/3-7-2017 εισήγηση - πρόταση της Προέδρου 
του ΔΣ του ΕΟΦ. 

Γ.Την 63125/11-7-2017 βεβαίωση της Οικονομικής 
Υπηρεσίας του ΕΟΦ ότι από την παρούσα απόφαση 
δεν προκαλείται δαπάνη εις βάρος του προϋπολογισμού 
εξόδων του ΕΟΦ. 

Δ. Το γεγονός ότι από την παρούσα απόφαση σύμφω¬ 
να με το Β2α/οικ. 55004/17-7-2017 έγγραφο της Γ'ΔΟΥ 
του Υπουργείου Υγείας δεν προκαλείται δαπάνη τόσο 
σε βάρος του κρατικού προϋπολογισμού οικονομικού 
έτους 2017 όσο και σε βάρος του προϋπολογισμού του 
ΕΟΦ, αποφασίζουμε: 

Άρθρο 1 

Σκοπός 

(Άρθρο 1 ΟΔ/2002/46) 

1. Οι διατάξεις της παρούσας αποσκοπούν στην εναρ¬ 
μόνιση της ελληνικής νομοθεσίας προς τις διατάξεις της 
ΟΔ/2002/46/ΕΚ (ΕΕ ΕΙ_ 183/12.7.2002) σχετικά με τα Συ¬ 
μπληρώματα Διατροφής που διατίθενται στο εμπόριο 
και παρουσιάζονται ωςτρόφιμα και στην κωδικοποίηση 
των ισχυουσών διατάξεων σε ενιαίο κείμενο, καθώς και 
στην επικαιροποιημένη δημοσίευση των παραρτημάτων 












39736 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 3328/21.09.2017 


της, όπως τροποποιήθηκαν και ισχύουν. Τα προϊόντα 
αυτά παραδίδονται στον τελικό καταναλωτή μόνον σε 
προσυσκευασμένη μορφή. 

2. Η παρούσα υπουργική απόφαση δεν εφαρμόζεται 
στα φάρμακα, όπως αυτά ορίζονται στην κοινή υπουρ¬ 
γική απόφαση 32221/2013 (ΦΕΚΑΊ 049) για την «Εναρ¬ 
μόνιση της Ελληνικής νομοθεσίας προς την αντίστοιχη 
νομοθεσία της Ε.Ε. στον τομέα της παραγωγής και της 
κυκλοφορίας φαρμάκων που προορίζονται για ανθρώ¬ 
πινη χρήση, σε συμμόρφωση με την υπ' αριθμ. 2001 /83/ 
ΕΚ Οδηγία «περί κοινοτικού κώδικα για τα φάρμακα που 
προορίζονται για ανθρώπινη χρήση» (1311/28.11.2001), 
όπως ισχύει και όπως τροποποιήθηκε με την Οδηγία 
2011/62/ΕΕ, όσον αφορά την πρόληψη της εισόδου 
ψευδεπίγραφων φαρμάκων στη νόμιμη αλυσίδα εφο¬ 
διασμού (Ι_174/1.7.2011)». 

Άρθρο 2 

(Άρθρο 2 ΟΔ/2002/46) 

Για τους σκοπούς της παρούσας υπουργικής απόφα¬ 
σης νοούνται ως: 

α) «Συμπληρώματα διατροφής» τα διατροφικά προϊ¬ 
όντα αρμοδιότητας ΕΟΦ με σκοπό τη συμπλήρωση της 
συνήθους δίαιτας, τα οποία αποτελούν συμπυκνωμένες 
πηγές θρεπτικών συστατικών ή άλλων ουσιών με θρε¬ 
πτικές ή φυσιολογικές επιδράσεις (π.χ βρώσιμα εκχυλί¬ 
σματα φυτών και άλλα συστατικά φυσικής προέλευσης 
με θρεπτικά συστατικά όπως βιταμινούχα, μέταλλα, 
αμινοξέα, πρωτεΐνες, αντιοξειδωτικές ουσίες κ.τλ.), με¬ 
μονωμένων ή σε συνδυασμό, και τα οποία διατίθενται 
στο εμπόριο σε δοσιμετρικές μορφές, ήτοι μορφές πα¬ 
ρουσίασης όπως κάψουλες, παστίλιες, δισκία, χάπια και 
άλλες παρόμοιες μορφές, καθώς και φακελάκια σκόνης, 
φύσιγγες υγρού προϊόντος, φιαλίδια με σταγονόμετρο 
και άλλες παρόμοιες μορφές υγρών και κόνεων που 
προορίζονται να ληφθούν σε προμετρημένες μικρές 
μοναδιαίες ποσότητες. 

β) «θρεπτικά συστατικά», οι ακόλουθες ουσίες: 

ί) οι βιταμίνες, 

Μ) τα ανόργανα στοιχεία. 

Άρθρο 3 

(Άρθρο 3 ΟΔ/2002/46) 

Τα Συμπληρώματα διατροφής διατίθενται στο εμπό¬ 
ριο εντόςτης ΕυρωπαϊκήςΈνωσης μόνον εφόσον αντα- 
ποκρίνονται στους κανόνες που θεσπίζει η παρούσα 
υπουργική απόφαση. Απαγορεύεται η εισαγωγή, πώ¬ 
ληση ή δωρεάν διάθεση συμπληρωμάτων διατροφής 
που δεν πληρούν τους όρους της παρούσας. 

Άρθρο 4 

(Άρθρο 4 ΟΔ/2002/46) 

1. Για την παρασκευή συμπληρωμάτων διατροφής 
επιτρέπεται να χρησιμοποιούνται μόνον εκείνες οι βι¬ 
ταμίνες και τα ανόργανα στοιχεία που παρατίθενται στο 
παράρτημα I και με τις μορφές που παρατίθενται στο 
παράρτημα II. 

2. Στις ουσίες που απαριθμούνται στο παράρτημα II 
εφαρμόζονται τα κριτήρια καθαρότητας που προβλέ- 


πονται από την κοινοτική νομοθεσία για τη χρήση τους 
στην παρασκευή τροφίμων για σκοπούς άλλους από 
εκείνους που καλύπτονται από την παρούσα υπουργική 
απόφαση, εκτός αν έχουν θεσπιστεί κριτήρια καθαρό¬ 
τητας με τη διαδικασία της παρ. 3 του άρθρου 13 της 
Οδηγίας 2002/46/ΕΚ. 

3. Για τις ουσίες που απαριθμούνται στο παράρτημα II 
για τις οποίες δεν καθορίζονται κριτήρια καθαρότητας 
από την κοινοτική νομοθεσία και μέχρι της θεσπίσεως 
σχετικών προδιαγραφών, εφαρμόζονται κριτήρια καθα¬ 
ρότητας γενικής αποδοχής τα οποία συνιστώνται από 
διεθνείς οργανισμούς και ισχύουν εθνικές διατάξεις που 
ορίζουν αυστηρότερα κριτήρια. 

Άρθρο 5 

(Άρθρο 5 ΟΔ/2002/46) 

1. Οι μέγιστες ποσότητες βιταμινών και ανόργανων 
στοιχείων που περιέχονται στα συμπληρώματα διατρο¬ 
φής καθορίζονται σε συνάρτηση με την ημερήσια δόση 
τη συνιστώμενη από τον παρασκευαστή, συνεκτιμωμέ- 
νων των εξής: 

α) του ανώτερου επιπέδου ασφαλείας (ΕΙρρθΓ 5 βΓθ 
Ε ίιτιίΐ) βιταμινών και ανόργανων στοιχείων που καθορί¬ 
ζεται κατόπιν επιστημονικής αξιολόγησης των κινδύνων, 
η οποία στηρίζεται σε επιστημονικά δεδομένα γενικής 
αποδοχής, λαμβάνοντας, ενδεχομένως, υπόψη τους 
διαφορετικούς βαθμούς ευαισθησίας των διαφόρων 
ομάδων καταναλωτών, 

β) της ημερήσιας πρόσληψης βιταμινών και ανόργα¬ 
νων στοιχείων από την συνήθη τροφή και από άλλες 
διαιτητικές πηγές, 

γ) του κατώτατου και ανώτατου ορίου ημερήσιας 
πρόσληψης βιταμινών και ανόργανων στοιχείων άλλων 
ευρωπαϊκών κρατών. 

2. Κατά τον καθορισμό των μεγίστων ποσοτήτων 
που αναφέρεται στην παράγραφο 1 λαμβάνονται επί¬ 
σης δεόντως υπόψη οι προσλαμβανόμενες ποσότητες 
αναφοράς βιταμινών και ανόργανων στοιχειών για τον 
πληθυσμό. 

3. Στο παράρτημα III παρατίθεται πίνακας συνιστώμε- 
νης ημερήσιας δόσης για τις βιταμίνες και τα ανόργανα 
στοιχεία που μπορούν να χρησιμοποιούνται στην παρα¬ 
σκευή συμπληρωμάτων διατροφής". 

Άρθρο 6 

(Άρθρο 6 ΟΔ/2002/46) 

1. Για την εφαρμογή του άρθρου 17 του Κανονισμού 
1169/2011 /ΕΕ (Ε 304/18), τα προϊόντα που υπάγονται 
στην παρούσα υπουργική απόφαση πωλούνται απο¬ 
κλειστικά υπό την ονομασία: «συμπλήρωμα διατροφής». 

2. Η επισήμανση, παρουσίαση και διαφήμιση των συ¬ 
μπληρωμάτων διατροφής δεν πρέπει να αποδίδει στα 
προϊόντα αυτά ιδιότητες πρόληψης, αγωγής ή θεραπείας 
ανθρώπινης νόσου, ούτε να αναφέρει τέτοιες ιδιότητες. 

3. Υπό την επιφύλαξη του Κανονισμού 1169/2011 /ΕΕ 
(Ε 304/18), η επισήμανση των συμπληρωμάτων διατρο¬ 
φής περιλαμβάνει υποχρεωτικά και τα ακόλουθα στοι¬ 
χεία με ευανάγνωστο και ευδιάκριτο τρόπο. 

α) το όνομα των κατηγοριών θρεπτικών συστατικών 

ή ουσιών που χαρακτηρίζουν το προϊόν ή ένδειξη σχε¬ 
τική με τη φύση των εν λόγω θρεπτικών συστατικών ή 
ουσιών, 

β) τη συνιστώμενη για ημερήσια κατανάλωση δόση 
του προϊόντος, 

γ) προειδοποίηση να μην γίνεται υπέρβαση της συγκε¬ 
κριμένης συνιστώμενης ημερήσιας δόσης, 

δ) δήλωση ότι τα Συμπληρώματα διατροφής δεν πρέ¬ 
πει να χρησιμοποιούνται ως υποκατάστατο μιας ισορρο¬ 
πημένης δίαιτας, 

ε) δήλωση σύμφωνα με την οποία τα προϊόντα πρέπει 
να φυλάσσονται μακριά από τα μικρά παιδιά, 

στ) ο αριθμός γνωστοποίησης στον ΕΟΦ με μνεία ότι 
το προϊόν δεν υπόκειται σε διαδικασία αδειοδότησης, 

ζ) η προειδοποίηση: «Το προϊόν αυτό δεν προορίζεται 
για την πρόληψη, αγωγή ή θεραπεία ανθρώπινης νόσου. 
Συμβουλευτείτε τον γιατρό σας αν είστε έγκυος, θηλά¬ 
ζετε, βρίσκεστε υπό φαρμακευτική αγωγή ή αντιμετω¬ 
πίζετε προβλήματα υγείας». 

4. Η επισήμανση των συμπληρωμάτων διατροφής που 
κυκλοφορούν στην Ελλάδα πρέπει να είναι στην ελληνι¬ 
κή γλώσσα. Το ίδιο ισχύει και για το φυλλάδιο οδηγιών 
χρήσης, εάν υπάρχει. 

5. Τα αναφερόμενα στις ανωτέρω παραγράφους εφαρ¬ 
μόζονται σε κάθε διαφήμιση και γενικά παρουσίαση των 
Συμπληρωμάτων Διατροφής. 

Άρθρο 7 

(Άρθρο 7 ΟΔ/2002/46) 

Η επισήμανση, παρουσίαση και διαφήμιση των συ¬ 
μπληρωμάτων διατροφής δεν πρέπει να αναφέρει ρητώς 
ή να υπονοεί ότι μία ισορροπημένη και ποικίλη δίαιτα 
δεν αποτελεί επαρκή πηγή κατάλληλων ποσοτήτων θρε¬ 
πτικών συστατικών γενικώς. 

Άρθρο 8 

(Άρθρο 8 ΟΔ/2002/46) 

1. Η ποσότητα των θρεπτικών συστατικών ή των ου¬ 
σιών με θρεπτικές ή φυσιολογικές επιδράσεις, η οποία 
περιέχεται στο προϊόν, δηλώνεται στην επισήμανση υπό 
αριθμητική μορφή. Οι μονάδες που χρησιμοποιούνται 
για τις βιταμίνες και τα ανόργανα στοιχεία καθορίζονται 
στο παράρτημα I. 

2. Οι δηλούμενες ποσότητες των θρεπτικών συστα¬ 
τικών ή άλλων ουσιών αναφέρονται στη συνιστώμενη 
ημερήσια δόση του προϊόντος, όπως αναγράφεται στην 
επισήμανση. 

3. Οι πληροφορίες για τις βιταμίνες και τα ανόργανα 
στοιχεία εκφράζονται επίσης ως εκατοστιαίο ποσοστό 
των τιμών αναφοράς που αναφέρονται κατά περίπτωση 
στο Μέρος Α' του Παραρτήματος XIII του Κανονισμού 
1169/2011/ΕΕ. 

Άρθρο 9 

(Άρθρο 9 ΟΔ/2002/46) 

1. Οι δηλούμενες τιμές που αναφέρονται στο άρθρο 
8 παράγραφοι 1 και 2 είναι μέσες τιμές, στηριζόμενες 
στην ανάλυση του προϊόντος από τον παρασκευαστή. 

2. Το εκατοστιαίο ποσοστό των τιμών αναφοράς για 


τις βιταμίνες και τα ανόργανα στοιχεία που αναφέρεται 
στο άρθρο 8 παράγραφος 3 είναι δυνατόν να δηλώνεται 
και με γραφική παράσταση. 

Άρθρο 10 

(Άρθρο 10 ΟΔ/2002/46) 

«1.1) Ο παρασκευαστής ή ο θέτων σε κυκλοφορία στην 
Ελλάδα συμπληρώματα διατροφής γνωστοποιεί άμεσα 
στον ΕΟΦ την εν λόγω θέση σε κυκλοφορία. 

Για τα συμπληρώματα διατροφής που ήδη κυκλοφο¬ 
ρούν σε χώρες της Ε.Ε. και που περιέχουν μόνο βιταμίνες 
και ανόργανα συστατικά του παραρτήματος I με τις μορ¬ 
φές του παραρτήματος II, η γνωστοποίηση περιλαμβάνει 

- αίτηση 

- υπόδειγμα της επισήμανσης 

- παράβολο του άρθρου 1 3 παρ. 1 της υπουργικής 
απόφασης ΔΥΓ3α/Γ.Π 139307/05 (ΦΕΚ Β/1098/2006) 
περί τελών, μειωμένο κατά 50%. 

II) Για εισαγωγή προϊόντος από τρίτες χώρες απαιτού¬ 
νται επιπλέον η σύνθεση και το πιστοποιητικό ανάλυσης 
του παραγωγού, καθώς και παράβολο σύμφωνα με το 
άρθρο 13 παρ. 1 της υπουργικής απόφασης ΔΥΓ3α/Γ.Π 
139307/05 (ΦΕΚ ΒΊ 098/2006) περί τελών. 

2. Για τα συμπληρώματα διατροφής που περιέχουν 
ουσίες με θρεπτικές ή φυσιολογικές επιδράσεις που δεν 
περιλαμβάνονται στα παραρτήματα I και II, οι οποίες 
χρησιμοποιούνται στα συμπληρώματα, αλλά δεν έχουν 
θεσπιστεί ειδικοί ενωσιακοί κανόνες, υποβάλλεται γνω¬ 
στοποίηση που περιλαμβάνει επιπλέον συμπληρωμα¬ 
τικά στοιχεία, όπως ποιοτική και ποσοτική σύσταση, πι¬ 
στοποιητικό ανάλυσης του παρασκευαστή, καθώς και 
παράβολο σύμφωνα με το άρθρο 13 παρ. 1 της υπουρ¬ 
γικής απόφασης ΔΥΓ3α/Γ.Π 139307/05. 

3. Για τα συμπληρώματα διατροφής τα οποία παρα¬ 
σκευάζονται στην Ελλάδα πρέπει να έχει χορηγηθεί 
άδεια εγκατάστασης και λειτουργίας από τις αρμόδιες 
κατά περίπτωση αρχές. 

4. Κάθε τροποποίηση των στοιχείων του φακέλου γνω¬ 
στοποιείται άμεσα στον ΕΟΦ, εφαρμόζονται δε αναλό- 
γως τα ανωτέρω αναφερόμενα στις παρ. 1 έως 3 του 
άρθρου αυτού. 

5.0 ΕΟΦ αναρτά στην ιστοσελίδα του πλήρη κατάλο¬ 
γο των συμπληρωμάτων διατροφής που κυκλοφορούν 
νόμιμα, τον οποίο επικαιροποιεί τακτικά, σύμφωνα με τα 
τηρούμενα και υποβαλλόμενα σε αυτόν στοιχεία. Οσες 
επιχειρήσεις διακόπτουν την κυκλοφορία γνωστοποιη- 
θέντος συμπληρώματος διατροφής, υποβάλλουν στον 
ΕΟΦ εντός τριάντα ημερών από την ημερομηνία της δι¬ 
ακοπής της κυκλοφορίας σχετική δήλωση με μνεία του 
αριθμού γνωστοποίησης. 

Άρθρο 11 

Η πώληση των συμπληρωμάτων διατροφής επιτρέπε¬ 
ται να γίνεται από τα φαρμακεία, καθώς και τα καταστή¬ 
ματα τα οποία, κατά την κείμενη νομοθεσία, επιτρέπεται 
να πωλούν τυποποιημένα τρόφιμα. 

Η πώληση εξ αποστάσεως συμπληρωμάτων διατρο¬ 
φής επιτρέπεται μόνο από τις παραπάνω πηγές, και 
εφόσον πληρούνται οι ειδικοί όροι της νομοθεσίας για 
πωλήσεις εξ'αποστάσεως. 

Η διάθεση συμπληρωμάτων διατροφής θα πρέπει 
να ακολουθεί τις προδιαγραφές των παρασκευαστών 
ως προς τις συνθήκες αποθήκευσης και έκθεσης των 
προϊόντων σε ό,τι αφορά τους κανόνες υγιεινής, τη θερ¬ 
μοκρασία και την υγρασία του περιβάλλοντος. 

Η τοποθέτηση των προϊόντων θα πρέπει να γίνεται 
σε ιδιαίτερο χώρο, με ευκρινή σήμανση «Συμπληρώ¬ 
ματα διατροφής», όπως και με την προειδοποίηση υπό 
μορφή πινακίδας, τουλάχιστον 15x25 εκατ, του άρθρου 
6 παράγραφος 3 σημείο (ζ), η οποία θα πρέπει να βρί¬ 
σκεται αναρτημένη σε κεντρικό και ευδιάκριτο σημείο 
της προθήκης. 

Άρθρο 12 

(Άρθρο 12 ΟΔ/2002/46) 

1. Σε περίπτωση που ο Ε.Ο.Φ. επί τη βάσει νέων δεδο¬ 
μένων ή επαναξιολόγησης των υφιστάμενων δεδομένων 
μετά την έκδοση της παρούσας υπουργικής απόφασης ή 
πράξης οργάνου της Ευρωπαϊκής Ένωσης διαπιστώσει 
εμπεριστατωμένα ότι η χρήση ενός από τα προϊόντα 
που αναφέρει το άρθρο 1 αποτελεί κίνδυνο για την αν¬ 
θρώπινη υγεία, μολονότι το προϊόν πληροί τους όρους 
της παρούσας ή της πράξης οργάνου της Ευρωπαϊκής 
Ένωσης δύναται να αναστείλει ή να περιορίσει προσω¬ 
ρινά για την ως άνω αιτία με αιτιολογημένη απόφασή 
του την εφαρμογή των εν λόγω διατάξεων στην Ελλάδα, 
κοινοποιώντας τη σχετική απόφασή του στα κράτη μέλη 
και στην Επιτροπή. 

2. Η Επιτροπή εξετάζει, το συντομότερο δυνατό, τους 
λόγους που επικαλείται ο ΕΟΦ ή άλλο κράτος μέλος και 
διαβουλεύεται με τα κράτη μέλη στα πλαίσια της μόνιμης 
επιτροπής για την τροφική αλυσίδα και την υγεία των 
ζώων. Στη συνέχεια γνωμοδοτεί αμελλητί και λαμβάνει 
τα κατάλληλα μέτρα. 

Ο Ε.Ο.Φ. δύναται να διατηρεί στην περίπτωση αυτή, τα 
ασφαλιστικά μέτρα που λαμβάνει έως την τυχόν θέσπιση 
τροποποιήσεων από την Επιτροπή. 

Άρθρο 13 

Σε περίπτωση που τα στοιχεία γνωστοποίησης στον 
ΕΟΦ δεν ανταποκρίνονται στους όρους της παρούσας 
υπουργικής απόφασης ως ισχύει, τότε ο ΕΟΦ ενημερώνει 
τον γνωστοποιήσαντα ότι: 

α) το προϊόν ως εκ της συνθέσεώς του δεν υπάγεται 
στα συμπληρώματα διατροφής και ότι δεν μπορεί νατό 
κυκλοφορήσει ως τέτοιο στην αγορά, ή 

β) το προϊόν είναι μεν, ως εκ της συνθέσεώς του συ¬ 
μπλήρωμα διατροφής, εντούτοις η παρουσίαση του δεν 
ανταποκρίνεται στους όρους της παρούσας υπουργικής 
απόφασης, ως ισχύει κάθε φορά. 

Ο θέτων σε κυκλοφορία το προϊόν στην Ελλάδα και 
γνωστοποιήσαςτην κυκλοφορία του ΕΟΦ υποχρεούται 
να συμμορφωθεί εντός 60 ημερών από τη σχετική προς 
τούτο ενημέρωση από τον ΕΟΦ, ειδάλλως επιβάλλονται 
οι κυρώσεις του άρθρου 14 της παρούσας υπουργικής 
απόφασης. 

Άρθρο 14 

Σε περίπτωση παράβασης των όρων της παρούσας 


εφαρμόζονται οι κυρώσεις που προβλέπονται στο άρ¬ 
θρο 19 του ν.δ. 96/1973 (ΦΕΚ Α 173), όπως το ύψος 
τους αναπροσαρμόσθηκε με το άρθρο 175 παρ. 2 της 
κοινής υπουργικής απόφασης ΔΥΓ3α/ΓΠ. 32221/2013 
(ΦΕΚ Β Ί 049). 

Άρθρο 15 

Προσαρτώνται και αποτελούν αναπόσπαστο μέρος 
της παρούσης τα κατωτέρω Παραρτήματα, τα οποία 
έχουν ως εξής: 

ΠΑΡΑΡΤΗΜΑ I 

Βιταμίνες και ανόργανα συστατικά που μπορούν να 
χρησιμοποιούνται στην παρασκευή συμπληρωμάτων 
διατροφής 

1. Βιταμίνες 
Βιταμίνη Α (μς ΒΕ) 

Βιταμίνη ϋ (μς) 

Βιταμίνη Ε (ιης α-ΤΕ) 

Βιταμίνη Κ (μς) 

Βιταμίνη Β1 ( 1 Τ 19 ) 

Βιταμίνη Β2 (ιης) 

Νιασίνη (ιης ΝΕ) 

Παντοθενικό οξύ (ιης) 

Βιταμίνη Β6 (ιης) 

Φολικό οξύ (μς) (Φολικό οξύ είναι ο όρος που περι¬ 
λαμβάνεται στο μέρος Α'του Παραρτήματος XIII του Κα¬ 
νονισμού 1169/2011/ΕΕ και καλύπτει όλες τις μορφές 
φολικών αλάτων) 

Βιταμίνη Β12 (μς) 

Βιοτίνη (μς) 

Βιταμίνη Έ (ιης) 

2. Ανόργανα συστατικά 
Ασβέστιο (ιης) 

Μαγνήσιο (ιης) 

Σίδηρος (ιης) 

Χαλκός(μς) 

Ιώδιο (μς) 

Ψευδάργυρος (ιης) 

Μαγγάνιο (ιης) 

Νάτριο (ιης) 

Κάλιο (ιης) 

Σελήνιο (μς) 

Χρώμιο (μς) 

Μολυβδαίνιο (μς) 

Φθοριούχα (ιης) 

Χλωριούχα (ιης) 

Φώσφορος (ιης) 

Βόριο (ιης) 

Πυρίτιο (ιης) 

ΠΑΡΑΡΤΗΜΑ II 

Βιταμινούχες και ανόργανες ουσίες που μπορούν να 
χρησιμοποιούνται στην παρασκευή συμπληρωμάτων 
διατροφής. 

Α. Βιταμίνες 
1. ΒΙΤΑΜΙΝΗ Α 
α) ρετινόλη 
β) οξική ρετινόλη 

γ) παλμιτική ρετινόλη 
δ) β - καροτένιο 

2. ΒΙΤΑΜΙΝΗ Ό 

α)χοληκαλσιφερόλη 
β)εργοκαλσιφερόλη 

3. ΒΙΤΑΜΙΝΗ Ε 

α) ϋ-α-τοκοφερόλη 
β) ϋΕ-α-τοκοφερόλη 
γ) οξική ϋ-α-τοκοφερόλη 
δ) οξική ϋΕ-α-τοκοφερόλη 
ε) όξινη ηλεκτρική Ο-α-τοκοφερόλη 
στ) μείγμα τοκοφερολών: 

α - τοκοφερόλη<20%, β - τοκοφερόλη<10%, γ -τοκο- 
φερόλη 50 -70 % και δ - τοκοφερόλη 10-30 % 
ζ) τοκοτριενόλη τοκοφερόλη: 

Συνήθη επίπεδα ανεξάρτητων τοκοφερολών και το- 
κοτριενολών: 

— 115 019/9 α-τοκοφερόλη (101 019/9 ελάχιστο) 

— 5 ΙΤ 19/9 β-τοκοφερόλη (< 1 1719/9 ελάχιστο) 

— 45 ΙΤ 19/9 γ-τοκοφερόλη (25 ΙΤ 19/9 ελάχιστο) 

— 12 019/9 δ-τοκοφερόλη (3 019/9 ελάχιστο) 

— 67 ΙΤ 19/9 α-τοκοτριενόλη (30 ΙΤ 19/9 ελάχιστο) 

— < 1 019/9 β-τοκοτριενόλη (< 1 ΙΤ 19/9 ελάχιστο) 

— 82 019/9 γ-τοκοτριενόλη (45 019/9 ελάχιστο) 

— 5 ΙΤ 19/9 δ-τοκοτριενόλη (< 1 019/9 ελάχιστο). 

4. ΒΙΤΑΜΙΝΗ Κ 

α) φυλλοκινόνη (φυτομεναδιόνη) 
β) Μενακινόνη: Μενακινόνη που εμφανίζεται κυρίως 
ως μενακινόνη - 7 και, σε μικρότερο βαθμό, ως μενακι- 
νόνη - 6. 

5. ΒΙΤΑΜΙΝΗ Β1 

α) υδροχλωρική θειαμίνη 
β) μονονιτρική θειαμίνη 
γ) χλωριούχος μονοφωσφορική θειαμίνη 
δ) χλωριούχος πυροφωσφορική θειαμίνη 

6. ΒΙΤΑΜΙΝΗ Β2 
α) ριβοφλαβίνη 

β) νατριούχος 5'- φωσφορική ριβοφλαβίνη 

7. ΝΙΑΣΙΝΗ 

α) νικοτινικό οξύ 
β) νικοτιναμίδιο 

γ) εξανικοτινική ινοσιτόλη (εξανιασινική ινοσιτόλη) 

8. ΠΑΝΤΟΘΕΝΙΚΟ ΟΞΥ 

α) ϋ-παντοθενικό ασβέστιο 
β) Ο-παντοθενικό νάτριο 
γ) δεξπανθενόλη 
δ) παντεθίνη 

9. ΒΙΤΑΜΙΝΗ Β6 

α) υδροχλωρική πυριδοξίνη 
β) 5'-φωσφορική πυριδοξίνη 
γ) 5'-φωσφορική πυριδοξάλη 


10. ΦΟΛΙΚΑ ΑΛΑΤΑ 

α)πτεροϋλομονογλουταμικό οξύ 
β) Ε-μεθυλοφολικό ασβέστιο 

γ) Άλας του (65) -5- μεθυλοτετραϋδροφολικού οξέος 
με γλυκοζαμίνη 

11. ΒΙΤΑΜΙΝΗ Β12 

α) κυανοκοβαλαμίνη 
β) υδροξοκοβαλαμίνη 
γ) 5'-δεσοξυαδενοσυλοκοβαλαμίνη 
δ) μεθυλοβαλαμίνη 

12. ΒΙΟΤΙΝΗ 
α) Ο-βιοτίνη 

13. ΒΙΤΑΜΙΝΗ ^ 

α) Ε-ασκορβικό οξύ 
β) Ε-ασκορβικό νάτριο 

γ) Ε-ασκορβικό ασβέστιο: Μπορεί να περιέχει έως 
2 % θρεονικού ασβεστίου 
δ) Ε-ασκορβικό κάλιο 
ε) 6-παλμιτικό Ε-ασκορβύλιο 
στ) Ε-ασκορβικό μαγνήσιο 
ζ) Ε-ασκορβικός ψευδάργυρος 

Β. Ανόργανα συστατικά 

οξικό ασβέστιο 

Ε-ασκορβικό ασβέστιο 

διγλυκινικό ασβέστιο 

ανθρακικό ασβέστιο 

χλωριούχο ασβέστιο 

μηλικό κιτρικό ασβέστιο 

άλατα ασβεστίου του κιτρικού οξέος 

γλυκονικό ασβέστιο 

γλυκεροφωσφορικό ασβέστιο 

γαλακτικό ασβέστιο 

πυροσταφυλικό ασβέστιο 

άλατα ασβεστίου του ορθοφωσφορικού οξέος 

ηλεκτρικό ασβέστιο 

υδροξείδιο του ασβεστίου 

Ε-λυσινικό ασβέστιο 

μηλικό ασβέστιο 

οξείδιο του ασβεστίου 

Ε-πιδολικό ασβέστιο 

Ε-θρεονικό ασβέστιο 

Θειϊκό ασβέστιο 

Ασβεστιούχοι φωσφορυλιωμένοι ολιγοσακχαρίτες 

οξικό μαγνήσιο 

Ε-ασκορβικό μαγνήσιο 

διγλυκινικό μαγνήσιο 

ανθρακικό μαγνήσιο 

χλωριούχο μαγνήσιο 

άλατα μαγνησίου του κιτρικού οξέος 

γλυκονικό μαγνήσιο 

γλυκεροφωσφορικό μαγνήσιο 

άλατα μαγνησίου του ορθοφωσφορικού οξέος 

γαλακτικό μαγνήσιο 

Ε-λυσινικό μαγνήσιο 

υδροξείδιο του μαγνησίου 

μηλικό μαγνήσιο 

οξείδιο του μαγνησίου 

1-πιδολικό μαγνήσιο 

κιτρικό καλιομαγνήσιο 

πυροσταφυλικό μαγνήσιο 

ηλεκτρικό μαγνήσιο 

φωσφορικό μαγνήσιο 

ταυρικό μαγνήσιο 

ακετυλοταυρικό μαγνήσιο 

ανθρακικός σίδηρος 

κιτρικός σίδηρος 

εναμμώνιος κιτρικός σίδηρος 

γλυκονικός σίδηρος 

φουμαρικός σίδηρος 

διφωσφορικό σιδηρονάτριο (σίδηρος III) 

γαλακτικός σίδηρος 

θειϊκός σίδηρος 

διφωσφορικός σίδηρος (πυροφωσφορικός σίδηρος) 
φωσφορικό σιδηροαμμώνιο 
άλας σιδήρου και νατρίου ΕϋΤΑ 
σακχαρικός σίδηρος 

στοιχειακός σίδηρος(καρβονυλικός+ ηλεκτρολυτικός+ 
από αναγωγή με υδρογόνο) 
διγλυκινικός σίδηρος 
1-πιδολικός σίδηρος 
φωσφορικός σίδηρος 
ταυρικός σίδηρος (II) 
ανθρακικός χαλκός(ΙΙ) 
κιτρικός χαλκός(ΙΙ) 
γλυκονικός χαλκός(ΙΙ) 
θειϊκός χαλκός(ΙΙ) 

Ε-ασπαρτικός χαλκός 
διγλυκινικός χαλκός 
σύμπλοκο λυσίνης-χαλκού 
οξείδιο του χαλκού (II) 
ιωδιούχο νάτριο 
ιωδικό νάτριο 
ιωδιούχο κάλιο 
ιωδικό κάλιο 
οξικός ψευδάργυρος 
Ε-ασκορβικός ψευδάργυρος 
Ε-ασπαρτικός ψευδάργυρος 
διγλυκινικός ψευδάργυρος 
χλωριούχος ψευδάργυρος 
κιτρικός ψευδάργυρος 
γλυκονικός ψευδάργυρος 
γαλακτικός ψευδάργυρος 
Ε-λυσινικός ψευδάργυρος 
μηλικός ψευδάργυρος 

μεικτό άλας θειικού ψευδαργύρου μονο-Ε-μεθειονίνης 

οξείδιο του ψευδαργύρου 

ανθρακικός ψευδάργυρος 

Ε-πιδολικός ψευδάργυρος 

πικολινικός ψευδάργυρος 

θειϊκός ψευδάργυρος 

ασκορβικό μαγνήσιο 

Ε-ασπαρτικό μαγνήσιο 

διγλυκινικό μαγνήσιο 

ανθρακικό μαγγάνιο 


χλωριούχο μαγγάνιο 
κιτρικό μαγγάνιο 
γλυκονικό μαγγάνιο 
γλυκεροφωσφορικό μαγγάνιο 
πιδολικό μαγγάνιο 
θειϊκό μαγγάνιο 
διττανθρακικό νάτριο 
ανθρακικό νάτριο 
χλωριούχο νάτριο 
κιτρικό νάτριο 
γλυκονικό νάτριο 
γαλακτικό νάτριο 
υδροξείδιο νατρίου 

άλατα νατρίου του ορθοφωσφορικού οξέος 

θειϊκό νάτριο 

θειϊκό κάλιο 

διττανθρακικό κάλιο 

ανθρακικό κάλιο 

χλωριούχο κάλιο 

κιτρικό κάλιο 

γλυκονικό κάλιο 

γλυκεροφωσφορικό κάλιο 

γαλακτικό κάλιο 

υδροξείδιο καλίου 

Ε-πιδολικό κάλιο 

μηλικό κάλιο 

άλατα καλίου του ορθοφωσφορικού οξέος 
Ε-σεληνομεθειονίνη 

εμπλουτισμένοι με σελήνιο ζυμομύκητες: Εμπλουτι¬ 
σμένοι με σελήνιο ζυμομύκητες που είναι προϊόν καλ¬ 
λιέργειας με την παρουσία σεληνιώδους νατρίου ως πη¬ 
γής σεληνίου και οι οποίοι περιέχουν, στην ξηρή μορφή 
όπως διατίθενται στην αγορά, ποσότητα όχι μεγαλύτερη 
από 2,5 ιης 5θ/ς|.Το κυρίαρχο είδος οργανικού σεληνίου 
που βρίσκεται στο ζυμομύκητα είναι η σεληνομεθειονίνη 
(μεταξύ 60 και 85 % του συνολικού σεληνίου στο προϊόν). 
Η περιεκτικότητα σε άλλες ενώσεις οργανικού σεληνίου, 
συμπεριλαμβανομένηςτηςσεληνοκυστεΐνης, δεν πρέπει 
να υπερβαίνει το 10 % του συνολικού εξαχθέντος σελη¬ 
νίου. Τα επίπεδα ανόργανου σεληνίου κατά κανόνα δεν 
υπερβαίνουν το 1 %του συνολικού εξαχθέντος σεληνίου, 
σεληνιώδες οξύ 
σεληνικό νάτριο 
όξινο σεληνιώδες νάτριο 
σεληνιώδες νάτριο 
χλωριούχο χρώμιο (III) 

εμπλουτισμένοι με χρώμιο ζυμομύκητες: Εμπλουτι¬ 
σμένοι με χρώμιο ζυμομύκητες που είναι προϊόν καλ¬ 
λιέργειας 53ςςΕΐ3Γοηηγςθ5 ςθΓθνίεώθ με την παρουσία 
χλωριούχου χρωμίου (III) ως πηγής χρωμίου, και οι οποίοι 
περιέχουν, στην ξηρή μορφή όπως διατίθενται στην αγο¬ 
ρά, ποσότητα 230-300 ιης χρωμίου/Ες. 

Η περιεκτικότητα σε χρώμιο (VI) δεν υπερβαίνει το 0,2 % 
του συνολικού χρωμίου, 
γαλακτικό χρώμιο (III), τριένυδρο 
νιτρικό χρώμιο 
πικολινικό χρώμιο 
θειϊκό χρώμιο (III) 

μολυβδαινικό αμμώνιο (μολυβδαίνιο (VI)) 

μολυβδαινικό κάλιο (μολυβδαίνιο (VI)) 
μολυβδαινικό νάτριο (μολυβδαίνιο (VI)) 
φθοριούχο ασβέστιο 
φθοριούχο κάλιο 
φθοριούχο νάτριο 
μονοφθοροφωσφορικό νάτριο 
βορικό οξύ 
βορικό νάτριο 

ορθοπυριτικό οξύ σταθεροποιημένο με χολίνη 
διοξείδιο του πυριτίου 
πυριτικό οξύ, σε μορφή γέλης 
οργανικό πυρίτιο (μονομεθυλοσιλανοτριόλη) 

ΠΑΡΑΡΤΗΜΑ III 

Πίνακας Συνιστώμενης Ημερήσιας Δόσης (ΣΗΔ) για 
τις βιταμίνες και τα ανόργανα στοιχεία που μπορούν να 
χρησιμοποιούνται στην παρασκευή συμπληρωμάτων 
διατροφής. 

1. Το ποσοστό της ελάχιστης δόσης ορίζεται στο 15% 
της ΣΗΔ 


ΠΙΝΑΚΑΣ 


ΒΙΤΑΜΙΝΕΣ 

ΣΗΔ 

Βιταμίνη Α (μς) 

800 μς 

Βιταμίνη ϋ (μς) 

5 μς 

Βιταμίνη Ε 

12 ππ9 

Βιταμίνη Κ 

75 μ 9 

Βιταμίνη Β1 

1,1 ΓΠ9 

Βιταμίνη Β2 

1,4 ΓΠ9 

Νιασίνη 

16 ιπ9 

Παντοθενικό οξύ 

6 ΙΤΊ9 

Βιταμίνη Β6 

1,4 ΓΠ9 

Φολικό οξύ 

200 μ 9 

Βιταμίνη Β12 

2,5 μ 9 

Βιοτίνη 

50 μ 9 

Βιταμίνη 0 

80 ΓΠ9 

Ανόργανα στοιχεία 

ΣΗΔ 

Ασβέστιο 

800 ΙΠ9 

Μαγνήσιο 

375 ΓΠ9 

Κάλιο 

2000 ΓΠ9 

Σίδηρος 

14 ΓΠ9 


Χαλκός 

1 ιτΐ9 

Ιώδιο 

150 μ 9 

Ψευδάργυρος 

10 ΠΊ9 

Μαγγάνιο 

2 πΐ9 

Σελήνιο 

55 μ 9 

Χρώμιο 

40 μ9 

Μολυβδαίνιο 

50 μ 9 

Φθόριο 

3,5 ιό 9 

Χλώριο 

800 ΙΌ9 

Φώσφορος 

700 ΙΌ9 

Τα Παραρτήματα αυτά 

αναθεωρούνται και τροπο- 


ποιούνται με Κανονισμούς της ΕΕ, οι οποίοι ισχύουν αυ¬ 
τοδικαίως από της ημερομηνίας ενάρξεως ισχύος που 
αναφέρεται σε αυτούς. 

Άρθρο 16 

Μεταβατικές διατάξεις 

Από την ημερομηνία ισχύος της παρούσας κοινής 
υπουργικής απόφασης καταργείται η υπ' αριθμόν 
Υ1/Γ.Π. 127962/2004 (ΦΕΚ Β' 395/27.2.2004) κοινή 
απόφαση του Υπουργού Οικονομίας και Οικονομικών 
και του Υφυπουργού Υγείας και Πρόνοιας, η υπ' αριθ¬ 
μόν 90235/9-8-2011 (ΦΕΚ Β' 1984/07.09.2011) κοινή 
απόφαση του Υπουργού Οικονομίας, Ανταγωνιστι¬ 
κότητας και Ναυτιλίας και του Υπουργού Υγείας και 
Κοινωνικής Αλληλεγγύης, και η υπουργική απόφαση 
ΓΠ/οικ.103499/2013 (ΦΕΚ Β'2855/11.11.2013), καθώς 
και κάθε άλλη διάταξη που αντιβαίνει στις διατάξεις και 
στα Παραρτήματα της παρούσας. 

Άρθρο 17 

Η παρούσα κοινή υπουργική απόφαση ισχύει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Σεπτεμβρίου 2017 
Οι Υπουργοί 

Οικονομίας και 

Ανάπτυξης Υγείας 

ΔΗΜΟΣ ΠΑΠΑΔΗΜΗΤΡΙΟΥ ΑΝΔΡΕΑΣ ΞΑΝΘΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























